Alle Christchurch-slagoffers uitgekenMassa-skietery in Nieu-Seeland (Foto: (AP Photo/Mark Baker) Al 50 slagoffers wat dood is in ŉ terreuraanval op twee moskees in Christchurch, Nieu-Seeland, is formeel uitgeken. Mike Bush, polisiekommissaris, het aan verslaggewers gesê die liggame van die slagoffers kan nou aan hul families oorhandig word wat lank moes wag om hul geliefdes finaal te groet. Meer as 120 persone, insluitend polisiebeamptes, weermag-patoloë en forensiese tandartse was betrokke by die uitkenningsproses. Die oorskot van ŉ groep slagoffers is Dinsdagaand vrygestel en die eerste begrafnisse het Woensdag plaasgevind. ŉ Reeks begrafnisse is intussen in Christchurch gehou. Minstens 49 persone is op 15 Maart 2019 dood tydens ŉ massaskietery by twee moskees vol aanbidders in Nieu-Seeland wat Vrydagoggend ŉ gebedsbyeenkoms bygewoon het.